ПРОТОКОЛ № 1
от заседание на Комисия по дисциплинарните производства
на Висшия съдебен съвет,
проведено на 8 януари 2013 г.

Днес, 8 януари 2013 г., вторник от 13.30 ч., в сградата на Висшия съдебен съвет, се проведе заседание на Комисия по дисциплинарните производства на ВСС в състав: 
ПРЕДСЕДАТЕЛ:    ВАСИЛ ПЕТРОВ
					         ЧЛЕНОВЕ:    ЮЛИЯ КОВАЧЕВА
								МИЛКА ИТОВА
								ЯСЕН ТОДОРОВ
								МИХАИЛ КОЖАРЕВ

ОТСЪСТВАТ: Галя Георгиева и Светла Петкова 

На заседанието присъства от администрацията на ВСС: Силвия Илиева – началник отдел „НДПП” в дирекция  “Правна” и Деница Захариева - старши експерт - юрисконсулт в „НДПП” в дирекция  “Правна”.

1.ОТНОСНО: Писмо от Н. Димов – заместник председател на Софийски градски съд в изпълнение на решение на комисията по протокол № 39/4.12.2012 г. за извършена проверка по движението на гр.д. №11589/2011 г. по описа на СГС.
Приложение: Писмо № 94-00-1108/19.12.2012 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Да се изиска информация от Н. Димов – заместник председател на Софийски градски съд, от която да е видно какви са причините, поради които няма  администриране на гр.д. № 11589/2001 г. по описа на СГС за периода от 31.10.2011 г. до 05.06.2012 г. (обстоятелство станало известно на комисията след извършено допълнително проучване) и ако забавата е без основателни причини, какви мерки са предприети от ръководството на Софийски градски съд. 

2.ОТНОСНО: Сигнал от ....................... - следовател в Окръжен следствен отдел в Окръжна прокуратура - Варна, срещу действията на ................... - ..................... Окръжна прокуратура - Варна.
Приложение: Сигнал № 94-00-1210/19.12.2012 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

	Да се изиска информация от ...................... – ...................... Окръжна прокуратура – Варна:
1. Има ли образувани дисциплинарни и наказателни производства срещу ................... - следовател в Окръжен следствен отдел в Окръжна прокуратура - Варна за периода месец януари 2011 г. – месец януари 2013 г. В случай, че има образувани такива да се предостави справка за движението по тях;
2. Прилагана ли е разпоредбата на чл. 196, ал. 1, т. 4 и т. 5 от НПК към следовател ...................... и по кои от възложените й за разследване дела.  

3.ОТНОСНО: Писмо от Цветан Цветанов – министър на вътрешните работи, с което предоставя информация за настъпило пътно транспортно произшествие с участието на ....................... – съдия в Апелативен съд – Бургас, ведно със заповед на Яни Бахчеванов – председател на Апелативен съд – Бургас, с която е образувано дисциплинарно производство ..........................
Приложение: Писмо № 04-01-056/19.12.2012 г., писмо № 11-04-190/27.12.2012 г., заповед № АД-06-154/15.12.2012 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Да се уведоми Цветан Цветанов – министър на вътрешните работи, че  по информация, предоставена на Висшия съдебен съвет от административния ръководител на Апелативен съд - Бургас е образувано дисциплинарно производство срещу ..........................  – съдия в Апелативен съд – Бургас.  

Юлия Ковачева не участва в разискванията и обсъждането на т. 4 от Дневния ред (председател на тричленния състав на ВАС по адм.д. №2028/2012 г.).

4.ОТНОСНО: Решение на Върховния административен съд – петчленен състав, с което отменя решение № 10945/2.08.2012 г. на ВАС – тричленен състав, VІІ отделение и отхвърля оспорването на .......................... срещу решение на Висшия съдебен съвет по протокол № 3/19.01.2012 г., т. 21, с което й е наложено дисциплинарно наказание „намаляване на основното трудово възнаграждение с 15 на сто за срок от две години”, като неоснователно.
Приложение: Решение № 16249/18.12.2012 г., решение № 16400/19.12.2012 г.
КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение решението на Върховния административен съд – петчленен състав, с което отменя решение № 10945/2.08.2012 г. на ВАС – тричленен състав, VІІ отделение и отхвърля оспорването на ......................... срещу решение на Висшия съдебен съвет по протокол № 3/19.01.2012 г., т. 21, с което й е наложено дисциплинарно наказание „намаляване на основното трудово възнаграждение с 15 на сто за срок от две години”, като неоснователно.

5.ОТНОСНО: Решение на Върховния административен съд – VІ отделение, с което отменя решение на Висшия съдебен съвет по протокол № 14/5.04.2012 г., т.58 – потвърдено наложено дисциплинарно наказание „забележка” на .......................... – съдия в Районен съд – Карнобат.
Приложение: Решение № 16074/17.12.2012 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение решението на Върховния административен съд – VІ отделение, с което отменя решение на Висшия съдебен съвет по протокол № 14/5.04.2012 г., т. 58 – потвърдено наложено дисциплинарно наказание „забележка” на .......................... – съдия в Районен съд – Карнобат.

6.ОТНОСНО: Предложение от Ана Караиванова – главен инспектор на Инспектората към Висшия съдебен съвет, за образуване на дисциплинарно производство и налагане на дисциплинарно наказание по чл. 308, ал. 1, т. 3 от ЗСВ – намаляване на основното трудово възнаграждение от 10 до 25 на сто за срок от 6 месеца до две години на ........................... – съдия в Софийски районен съд.
Приложение: Писмо № 11-12-148/20.12.2012 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението на Ана Караиванова – главен инспектор на Инспектората към Висшия съдебен съвет, да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание по чл. 308, ал. 1, т. 3 от ЗСВ – намаляване на основното трудово възнаграждение от 10 до 25 на сто за срок от 6 месеца до две години на .......................... – съдия в Софийски районен съд.

7.ОТНОСНО: Предложение от Елен Маламов – зам. председател на Окръжен съд - Смолян (и.ф. председател на ОС - Смолян, съгласно заповед № 558/3.12.2012 г. на председателя на ОС – Смолян), за образуване на дисциплинарно производство и налагане на дисциплинарно наказание на ........................ – съдия в Окръжен съд - Смолян.
Приложение: Писмо № 11-06-964/27.12.2012 г., преписка.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет, съгласно предложението на Елен Маламов – зам. председател на Окръжен съд - Смолян (и.ф. председател на ОС - Смолян, съгласно заповед № 558/3.12.2012 г. на председателя на ОС – Смолян), да образува дисциплинарно производство, избере дисциплинарен състав, който да се произнесе по направеното предложение за налагане на дисциплинарно наказание на ........................... – съдия в Окръжен съд - Смолян.

8.ОТНОСНО: Заповед на Елен Маламов – зам. председател на Окръжен съд - Смолян (и.ф. председател на ОС - Смолян, съгласно заповед № 558/3.12.2012 г. на председателя на ОС – Смолян), с която на основание чл. 327 от ЗСВ е обърнато внимание на ........................... – съдия в Окръжен съд - Смолян.
Приложение: Писмо № 11-06-965/27.12.2012 г.,заповед № 587/12.12.2012 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Предлага на Висшия съдебен съвет да приемe за сведение заповед № 587/12.12.2012 г. на Елен Маламов – зам. председател на Окръжен съд - Смолян (и.ф. председател на ОС - Смолян, съгласно заповед № 558/3.12.2012 г. на председателя на ОС – Смолян), с която на основание чл. 327 от ЗСВ е обърнато внимание на ............................... – съдия в Окръжен съд – Смолян и същата да се приложи към кадровото досие на магистрата.

9.ОТНОСНО: Отчет на Комисия по дисциплинарните производства към ВСС относно образуваните дисциплинарни производства срещу магистрати и наложените дисциплинарни наказания по чл. 308, ал.1 от ЗСВ за периода 1.12.2012 – 31.12.2012 г.

КОМИСИЯ ПО ДИСЦИПЛИНАРНИТЕ ПРОИЗВОДСТВА
Р Е Ш И:

Приема за сведение отчета на Комисия по дисциплинарните производства към ВСС относно образуваните дисциплинарни производства срещу магистрати и наложените дисциплинарни наказания по чл. 308, ал.1 от ЗСВ за периода 1.12.2012 – 31.12.2012 г.

8.01.2013 г.			                             ПРЕДСЕДАТЕЛ:/п/
                                                                                                     ВАСИЛ ПЕТРОВ